പ്രമുഖ നടനെ കടിച്ച് നടി തെലുങ്ക് താരസംഘടന തിരഞ്ഞെടുപ്പിനിടെ സംഘര്ഷം ഹൈദരാബാദ്: തെലുങ്ക് താരസംഘടനയായ മൂവി ആര്ട്ടിസ്റ്റ് അസോസിയേഷനിലെ തിരഞ്ഞെടുപ്പിനിടെ സംഘര്ഷം. വോട്ട് ചെയ്യാന് ക്യൂ നില്ക്കുകയായിരുന്ന നടന് ശിവ ബാലാജിയെ നടി ഹേമ കടിച്ചതാണ് സംഘര്ഷത്തിന് ഇടയാക്കിയത്. കഴിഞ്ഞ ദിവസമായിരുന്നു സംഘടനയുടെ തിരഞ്ഞെടുപ്പ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഈ വീഡിയോ വൈറലായതിന് പിന്നാലെ നടി പ്രതികരണവുമായി രംഗത്തെത്തി. ഒരാളെ അക്രമത്തില് നിന്ന് രക്ഷിക്കാന് ശ്രമിക്കുന്നതിനിടെ ശിവ ബാലാജി തന്നെ തടഞ്ഞുവെന്നും അതിനാലാണ് കടിച്ചതെന്നുമായിരുന്നു നടിയുടെ പ്രതികരണം. പ്രകാശ് രാജും വിഷ്ണു മാഞ്ചും നയിക്കുന്ന പാനലുകളാണ് തിരഞ്ഞെടുപ്പില് മത്സരിച്ചത്. വൈസ് പ്രസിഡന്റ് സ്ഥാനത്തേക്ക് പ്രകാശ് രാജിന്റെ പാനലില് നിന്ന് ഹേമയും വിഷ്ണു മാഞ്ചുവിന്റെ പാനലില് നിന്ന് ശിവ ബാലാജിയും മത്സരിച്ചിരുന്നു. തിരഞ്ഞെടുപ്പില് വിഷ്ണു മാഞ്ചു നേതൃത്വം നല്കിയ പാനല് ആണ് വിജയിച്ചത്. മായുടെ പുതിയ പ്രസിഡന്റായി വിഷ്ണു മാഞ്ചു സ്ഥാനമേല്ക്കുകയും ചെയ്തു. ഇതിനെ തുടര്ന്ന് പ്രകാശ് രാജ് സംഘടനയില് നിന്ന് രാജിവച്ചു. വിജയികളെ അഭിനന്ദിച്ചെങ്കിലും തെലുങ്ക് സംഘടനയില് പ്രാദേശിക വാദം ശക്തമാണെന്ന് പ്രകാശ് രാജ് ആരോപിച്ചു.